CELEX: 32005D0007
Language: lt
Date: 1104105600000
Title: 2005/7/EB: 2004 m. gruodžio 27 d. Komisijos sprendimas, leidžiantis naudoti tam tikrą kiaulių skerdenų klasifikavimo būdą Kipre (pranešta dokumentu Nr. K(2004) 5296)

5.1.2005   
            
            
               LT
            
            
               Europos Sąjungos oficialusis leidinys
            
            
               L 2/19
            
         
      KOMISIJOS SPRENDIMAS
   
   2004 m. gruodžio 27 d.
   leidžiantis naudoti tam tikrą kiaulių skerdenų klasifikavimo būdą Kipre
   (pranešta dokumentu Nr. K(2004) 5296)
   (tik tekstas graikų kalba yra autentiškas)
   (2005/7/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Reglamento (EEB) Nr. 3220/84 2 straipsnio 3 dalis numato, kad kiaulių skerdenų klasifikavimą reikia nustatyti apskaičiuojant liesos mėsos kiekį statistiškai įrodytais vertinimo būdais, paremtais kiaulių skerdenos vienos ar kelių anatominių dalių fiziniu išmatavimu; leidimas taikyti tam tikrus klasifikavimo būdus priklauso nuo to, ar laikomasi statistinės paklaidos didžiausio leistino nuokrypio vertinant; ši paklaida yra apibrėžta 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnyje.
            
         
               (2)
            
            
               Kipro Vyriausybė paprašė Komisijos leisti naudoti vieną kiaulių skerdenų klasifikavimo būdą ir pateikė bandomųjų išpjaustymų, kurie buvo įvykdyti prieš stojimo dieną, rezultatus, pateikdama Reglamento (EEB) Nr. 2967/85 3 straipsnyje numatyto protokolo antrą dalį.
            
         
               (3)
            
            
               Įvertinus šį prašymą paaiškėjo, kad sąlygos, leidžiančios naudoti šį klasifikavimo būdą, yra įvykdytos.
            
         
               (4)
            
            
               Kipre komercinė praktika nereikalauja, kad liežuvis ir inkstai būtų pašalinti iš kiaulės skerdenos; į tai reikia atsižvelgti koreguojant standartinio pateikimo svorį.
            
         
               (5)
            
            
               Negalima leisti keisti aparato ar klasifikavimo būdo, išskyrus tuos atvejus, kai Komisija, pasiremdama įgyta patirtimi, priima naują sprendimą; dėl tos priežasties dabartinis leidimas gali būti panaikintas.
            
         
               (6)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84, Kipre leidžiama naudoti šį kiaulių skerdenų klasifikavimo būdą:
   
               —
            
            
               aparatą, vadinamą „Hennessy Grading Probe (HGP 4)“, ir su juo susijusius vertinimo metodus, apie kuriuos išsamesnė informacija pateikiama priede.
            
         2 straipsnis
   Neatsižvelgiant į Reglamento (EEB) 3220/84 2 straipsnyje nustatytą standartinį pateikimą, Kipre kiaulių skerdenos, jas sveriant ir klasifikuojant, gali būti su liežuviu ir inkstais. Norint nustatyti bendras kiaulių skerdenų kotiruojamas kainas ir užtikrinti jų palyginamumą su galiojančia standartinės kokybės bazine kaina, nustatytą šiltos skerdenos svorį reikia sumažinti 0,8 kg.
   3 straipsnis
   Aparato ir vertinimo metodų keisti neleidžiama.
   4 straipsnis
   Šis sprendimas skirtas Kipro Respublikai.
   
      Priimta Briuselyje, 2004 m. gruodžio 27 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).
   
      PRIEDAS
      Kiaulių skerdenų klasifikavimo būdai Kipre
      
         Hennessy Grading Probe (HGP 4)
      
                  1.
               
               
                  Kiaulių skerdenos klasifikuojamos aparatu, vadinamu „Hennessy Grading Probe (HGP 4)“.
               
            
                  2.
               
               
                  Aparate turi būti 5,95 milimetrų skersmens zondas (su 6,3 mm skersmens ašmenimis zondo antgalyje) su fotodiodu (LYU 260-EO tipo Siemens LED) ir 58 MR tipo fotodetektoriumi, kurių veikimo nuotolis yra nuo nulio iki 120 milimetrų. Matavimo duomenis į apskaičiuotą liesos mėsos kiekį paverčia pats HGP 4 aparatas arba prie jo prijungtas kompiuteris.
               
            
                  3.
               
               
                  Skerdenos liesos mėsos kiekis apskaičiuojamas pagal šią formulę:
                  
                     
                  kur:
                  ý= apskaičiuotas liesos mėsos skerdenoje procentas,
                  X1= nugaros lašinių storis (su oda) milimetrais, išmatuotas 8 cm atstumu nuo skerdenos vidurinės linijos už paskutinio šonkaulio,
                  X2= nugaros lašinių storis (su oda) milimetrais, išmatuotas tarp trečiojo ir ketvirtojo paskutinių šonkaulių 6 cm atstumu nuo skerdenos vidurinės linijos,
                  W= raumenų storis milimetrais, išmatuotas tuo pačiu laiku ir toje pačioje vietoje kaip ir X2.
                  Formulė taikoma skerdenoms, sveriančioms nuo 55 kg iki 120 kilogramų.